
Direcció  :  Don  VICENTS  DAROQUI 


La  "Sociedad  de  Autores  Espanoles>, 
es  l'única  encarregada  de  cobrar  els 
drets  d'autor   de    les   representacions 

que's  donguin  d'aquesta  obra. 
Queda  fet  el  dipòsit  que  marca  la  lley. 

ACTE  UNÍCH 


L'escena  representa  un  saló  amoblat  decentment.  Al  centre,  prop  del 
prosceni,  una  taula  gran,  ab  un  tapete  que  té  de  ser  posat  de 
manera  que  per  davant  resulti  curt,  a  fi  de  que'l  públich  vegi  el 
personatge  que  s'hi  amaga.  Una  porta  al  fons,  que  és  la  de  l'es- 
cala. A  la  dreta,  porta  del  quarto  habitació  de  don  Benigne,  y 
al  davant,  esquerra,  la  porta  de  les  habitacions  de  les  senyore- 
tes y  demés  de  la  casa.  Al  primer  terme,  prop  les  draperíes, 
portes  senceres,  dreta  y  esquerra,  que  tenen  d'obrirse  per  la 
part  de  fóra,  a  l'efecte  del  joch  escènich  que  marca  l'obra.  Prop 
la  porta  de  l'esquerra,  una  finestra  gran  practicable,  que  figura 
dóna  al  jardí.  Comensa  l'obra  a  entrada  de  fosch  y  acaba  a  prop 
de  mitja  nit. 


ESCENA  PRIMERA 

SEBI,    que   entra   per   la   finestra   que   dóna   al   jardí. 

Shbi  No  hi  ha,  ningú.  ;  Si  vingués  la  meva  es- 

timada Cinteta  !  No  és  gaire  còmodo  el 
fer  de  llangardaix  pera  anar  a  visitar  una 
dóna.  ;  Però  és  tant  maca  !  El  camí  no  és 
gens  falaguer,  és  veritat,  però  en  cambi 
tinch  la  ventatja  de  que  no  trobo  anants 
y  vinents  per  l'escala.  Arrapat  a  la  reixa, 
entro  y  surto  sense  fer  soroll  ni  avisar  a 
ningú.     Els  amos  són    a    passeig,  y  aquí 

farà  cap  la  Cinteta.  Quan  sento  soroll 
m'escapo  a  corre-cuyta  cap  al  cau.  Em 
sembla  que  és  la*  veu  de  la  Cinteta.  No 
vé  sola.  j  Apa,  Sebi,  a  l'amagatall  !     (Mutis 

per  la  finestra.) 

ESCENA  II 

CINTETA   y   CANDRO    (per   l'esquerra). 

Cinteta       No  siguis  pesat,  Candro.  Deixa'm  estar. 

Candro        Et  persegueixo  perquè  t'estimo. 

Cinteta       Y  jo  fujo  perquè... 

Candro  No  acabis  el  mot,  que  ja  me'l  sé  de  me- 
mòria. No  a  tots  dius  el  meteix,  y  a  n'en 
Sebi... 

ClNTETA  <jQuè?       (Sebi    escolta,    trayent    el    cap    per    la    fines- 

tra.)    fi  Què  vols  dir?... 

Candro  Que  fas  cas  del  criat  d'aquest  vehí,  ja  ho 
he  vist. 

Cinteta  <;Y  a  tu  què  t'importa?  <-;Que  ets,  per 
ventura,  el  meu  pare,  el  meu  germà  o  el 
meu  marit? 

Candro  Fas  cas  d'ell  perquè,  com  serveix  a  una 
casa  molt  rica  y  devegades  va  de  librea, 
es  veu  que'ls  galons  t'han  enlluhernat, 
però  mírate'l  bé,  que  és  molt  lleig. 

Cinteta  A  mi  les  coloraines  no'm  fan  fer  rès,  vaig 
pel  positiu  ;  tinch  altres  idees. 

Candro  No  sé  perquè  fas  ab  mi  la  desmenjada. 
Nosaltres  servim  a  la  meteixa  casa,  per 
lo  tant,  què  més  natural  que  procurem 
avenirnos  y  apreciarnos. 

Cinteta  Ja'n  parlarem  quan  els  senyors  tornin  de 
Barcelona. 


ESCENA  III 

Dits  y  SEBI    (per  la  part  de  fóra  de  la  finestra). 

Sebi  ( ;  Aquest  truhàn  no  la  deixa  ! ) 

Cinteta       ( ;  En  Sebi  ja  és  aquí  ! ) 

Candko 

ClNTETA 

Candro 

ClNTETA 

Candro 

ClNTETA 

Candro 

ClNTETA 

Candro 

ClNTETA 

Candro 


ClNTETA 

Candro 


ClNTETA 

Candro 

ClNTETA 

Candro 

ClNTETA 

Candro 

ClNTETA 

Candro 

ClNTETA 

Sebi 

Candro 

Sebi 

Candro 


j  Cinteta  !. 
^Què  vols  ? 
Vull  confiarte  un  secret. 
Despatxa  y  deixa't  de  secrets. 
L'amo  se'n  va,  aquest  vespre,  a  Barcelo- 
na, y  per  forsa  tinch  d'acompanyarlo. 
<:Per  què?  .  , 

Hi  anem  ab  la  jardinera. 
I  Per  què  no  agafeu  el  tren  ? 
Vol    veure  si    cambía    la    Linda,    aquella 
euga  tant  esbojerrada. 
Enterats  y  bon  viatge. 
Dona'm  paraula  de  que,  mentres  jo  sigui 
fóra,  no  vindrà  aquí  en  Sebi.     (Sebi  entra  y 

s'amaga   darrera  la   porta   del   quarto.) 

Si,  et  prometo  que  no  vindrà. 
Jo  sé  que  algunes  vegades  s'introdueix 
aquí  dins,  y  em  jugaria  que'l  mano  s'en- 
fila per  aquesta  finestra,  perquè  he  vist 
molts  guixots  al  peu  de  la  paret,  y  jugaria 
que  salta  la  tapia  per  aquí. 
Els  guixots  deuhen  ser  fets  per  algun  gos 
que  grata  la  tapia. 

Si  jo  atrapo  al  tal  gossot,  ja  t'asseguro 
que  no  furgarà  més. 

;  Que  ton  to  y.mal-pensat  qu'ets  !...  ;  Ves- 
te'n  ! 

Abans  fem  les  paus.  Siguem  amichs. 
<;Com? 

En  prova  de  bona  mistat,  per  avuy  y  per 
demà,  que  no'ns  veurem,  dóna'm  una 
abrassada. 

(jQue't  dongui  una  abrassada?...   ;  Fuig- 
me  d'aquí,  ximple  ! 
El  que  és  jo  te  la  donaré.     (Actitut  d'abra»- 

sarla) 

Estigues  quiet,  si  no  vols  que't  confirmi. 
(  ;  Vatua  el  món  dolent  !    ;  Y  que  jo  no  la 
pugui  defensar  !...) 
i  A  la  forsa  ! 

(Ab  veu  alta.)       \  BribÓ  ! 

(i Que  han  cridat? 

Cinteta       i  Que    no  ho  sents    que't   criden  des  de'l 

jardí? 
Candro       <;Vols  dir? 
Cinteta       Baixahi,  y  veuràs  com  t'estàn  esperant. 

CANDRO  Ja  hi  vaig,       (Mutis  porta  de  foro,  y  desseguida  surt 

Sebi.) 

Cinteta  j  Y  tu  també,  veste'n  ! 
Sebi  Espera't  una  miqueta. 

Cinteta       No  pot  ser,  que  desseguida  vindrà  l'amo, 

y  pobre  de  mi  que't  trobés  aquí.  Veste'n, 

per  Déu. 

SEBI  Fins    a    després.      (L'abrassa   y   fa   mutis    per   la    fi- 

nestra.) 

Cinteta       Ja  torna  aquell  babau  d'en   Candro;   fu- 
gim.      (Mutis   esquerra.) 


ESCENA  IV 

CANDRO   y   DON   BENIGNE. 


Candro 

Benigne 
Candro 
Benigne 
Candro 

Benigne 
Candro 

Benigne 
Candro 

Benigne 
Candro 


Benigne 
Candro 


(A    Cinteta,    veyentla   escapar.)      Espera't,    escolta 

una  paraula... 
j  Candro  ! 
Senyor. 

çi  Has  disposat  les  coses  pera  marxar? 
La   jardinera   ja   està  enganxada,    y  sols 
l'espero  a  vostè. 
<;  Quina  hora  és? 

Miri,  ja  no  hi  ha  sol  ;  si  ens  entretenim 
gaire  arribarem  a  Barcelona  negra  nit. 
;  Ara  ray  ! 

Jo  de  vostè,  hi  aniria  ab  el  tren.  ^A  les 
fosques  passar  el  coll  de  Moncada? 
i  Que  tens  por? 

Més  que  goig.  Vivim  ja  fóra  de  la  pobla- 
ció, aprop  d'aquest  malehit  coll  de  Mon- 
cada, y  per  més  pega  sense  en  Pau,  el  jar- 
diner, que,  com  havia  sigut  mosso  de 
l'Esquadra,  feya  respecte  a  tothom. 
Ets  un  covart. 
i  Covart  !  j  Covart  1...  Visqui  confiat,  que 

ja'l  pessigaran.  Abans  d'ahir  van  fer  dei- 
xar els  quartets  a  sis  carreters. 

Benigne  Y  tu  tens  por  que  no't  fassin  deixar  els 
teus,  <ieh? 

Candro       Ben  nèt. 

Benigne  j  Tonto  !  g  No  veus  que  abans  em  roba- 
rien a  mi  ? 

Candro  <:Però,  perquè  té  tant  d'empenyo  d'anar 
aquesta  nit  a  Barcelona  y  ab  carruatge? 

Benigne       Ja  t'ho  diré,  però  ab  confiansa. 

Candro  Ja  sab  que  tinch  les  orelles  foradades,  y 
que'ls  secrets  que  vostè  em  conti,  per 
l'una  m'entren  y  per  l'altra  em  surten. 

Benigne.      Ja  ho  sé. 

Candro       Digui. 

Benigne  Sàpigues  que  dos  respectables  senyors 
em  demanen  la  mà  de  la  meva  filla  y  la  de 
la  meva  neboda  pels  seus  fills. 

Candro       ;  Què'm  conta  ! 

Benigne  L'un  és  don  Mariano,  l'apotecari  del  cos- 
tat de  casa,  y  l'altre,  don  Gregori,  el  fon- 
dista  de  la  plasseta  dels  Peixos.' 

Candro  Ja'l  conech.  Vetaquí  dugués  noyes  que  ho 
endevinen  :  l'una  no's  morirà  may  per  fal- 
ta de  medecines,  ni  l'altra  per  falía  d'ali- 
ments. 

Benigne  Estich  citat  aquesta  nit  per  sopar  ab  ells 
pera  tractar  de  l'assumpto. 

Candro  Aixís,  marxem  desseguida,  si  no,  soparà  y 
farà  sopar  tart. 

Benigne       ;  Cinteta  !    ;  Cinteta  !    (CHdantia.) 

Cinteïa       (Entra  corrents.)     £ Què  mana,   senyor? 

Benigne       Digues  a  les  noyes  que  desitjo  vèureles 

abans    d'anarme'n.       (Mutis    Cinteta.    A    Candro.) 

i,:  Y  creus  tu  de  debò  que  al  passar  el  coll 
hi  ha  algun  perill? 

Candro  No  hi  ha  dia  que  algú  no  rebi,  y  tant  bon 
punt  la  guardià  civil  gira  l'esquena,  el  po- 
bre que  passa,  sigui  qui  sigui,  ya  està 
fresch. 

Benigne  gVols  dir?...  ;  Fóra  por  !...  Jo  vaig  ab  tu, 
y  contra  dos... 

Candro       Abans    d'ahir   varen    saquejar   tres  cape- 
llans. Eren  tres...  <;  m'entén?... 

ESCENA  V 


Dits,   CANDIDA,   IRENE   y   CINTETA. 

Ire.  y  Càn.     i  Se'n  va?... 

Benigne  Si,  tot  desseguida  ;  fa  un  temps  deliciós, 
y  d'aquí  a  Barcelona  és  un  passeig. 

Càndida  ( ;  Ay  filla,  que  bé  ;  se'n  va  !  Ja  podré  fer 
venir  a  n'en  Cenón.) 

Irene  ( \  L'oncle  fóra  de  casa  ;  divino  !  En  Mà- 

xim vindrà  aqueixa  nit.) 

Benigne  Demà  al  matí,  abans  de  dinar,  tornaré  ab 
una  bona  noticia. 

Càndida      <; Quina  noticia  és?  ;  Díguinsela  !... 

Benigne  No,  perquè  encara  és  un  misteri.  En 
Candro,  carregat  de  por,  no  volia  sortir 
aquesta  entrada  de  fosch,  esperant  demà, 
per  mor  de  que,  segons  diu,  corren  molts 
lladregots  per  aquests  voltants. 

Càndida      A  ningú  n'he  sentit  parlar. 

Irene  Es  la  primera  noticia,  y  em  sembla  que 

poden  sortir  tranquils,  sense  por,  y  en  tot 
cas,  agafin  el  tren  a  Mollet. 

Benigne       No  em  convé. 

CintetÀ  Senyor,  d'en  Candro  no'n  fassi  càs,  és  un 
gallina. 

Benigne  Si,  de  valent  no'n  té  pas  rès.  Però  per  lo 
que  pugui  ser,  tanqueu  y  barreu  bé  les 
portes  y  la  reixa  del  jardí,  perquè  no  te- 
nint jardiner... 

Cinteta       Perdi  cuydado. 

Benigne       Y  no  obriu  a  ningú. 

Candro  (impacient.)  Senyor,  miri  que'l  temps  pas- 
sa, que  no  fa  lluna,  y  que... 

Benigne  Fins  a  demà,  noyes.  Si  es  presenta  algun 
jardiner,  jo,  demà,  cap  al  tart  seré  aquí. 

Càndida      Estigui  bó,  papà. 

ÍRENE  Fins    a    demà,    tio.       (Mutis    tots,    acompanyantlos 

per  la  porta  del  foro.   Cinteta  es  queda.) 

ESCENA  VI 

CINTETA  sola. 

Cinteta  ;  Fins  l'acompanyen  al  cotxe  per  veure'l 
marxar  !  ;  Hum  !...  Aquí  hi  ha  misteri. 
Aquestes  noyes  tant  espantadisses,  que  tot 
els  esglaya,  y  que  quan  l'amo  és  fóra  es 
moren  de  por,  avuy,  sense  cap  home  a 
casa,  j  tant  valentes,  instantlo  a  que  mar- 
xés !  ;  M'escamo  !...  j  Sí  tindran  algun 
tràfech!...  ;  Veyam  si  vindran  visites! 
Es  impossible.  La  senyoreta  Irene  és  tant 
ignocenla,  y  l 'altra  tant  orgulloseta,  tant 
aspre  y  tant... 

ESCENA  VII 


CINTETA  y  IRENE. 


Irene  i  Estàs  sola,  Cinteta? 

Cinteta       Si,  senyoreta. 

Irene  Me  n'alegro,   perquè   tinch  de  dirte  mol- 

tes coses. 

Cinteta       Ja  pot  comensar. 

Irene  Oh,  és  que  no  ho  sé,  per  hont  comensar. 

Cinteta  Pel  principi,  senyoreta,  pel  principi,  es 
comensen  les  coses. 

Irene  j  Ah,  Cinteta  !  Si  abans  t'hagués  dit  algu- 

na cosa,  ara  no'm  trobaria  tant  apocada. 
Me  n'arrepenteixo,  y  me'n  dono  vergo- 
nya. 

Cinteta  ;  Pobreta  !  Y  bé,  ^què  és  això  que  la  fa 
estar  tant  intranquila? 

Irene  Fa  tres  mesos  que  soch  a  casa  del  tio,  y 

durant  aquest  temps... 

Cinteta       No  ha  pensat  en  rès. 

Irene  Si,    prou,    al  revés ;    penso  massa,    però 

massa. 

Cinteta  Donques,  vegi,  jo'm  creya  ben  bé  que  a 
vostè  no  la  preocupava  rès. 


—  io  — 

Cinteta 

Cinteta 

Cinteta 
Irene 
Cinteta 
Irene 


Cinteta 
Irene 

Cinteta 
Irene 

Cinteta 

Irene 

Cinteta 

Irene 

Cinteta 

Irene 

Cinteta 

Irene 
Cinteta 


Irene 


Si,  Cinteta,  s'u  ;  Ay !  Em  preocupa  un 
jove... 

<;  Algun  amant,   per  casualitat? 
I  Amant?  No  encara  ;  per  ara  sols  és  un... 
conegut. 

Aixís  ray,  si  no  més  és  un  conegut  no  és 
gran  cosa.  <;Y  d'ahont  és  aquest...  cone- 
gut, senyoreta? 

Ja  sabs  que  desde  que  vaig  quedar  orfe- 
neta    he   viscut  sempre    a    casa    de  la  tia 
Ramona,  y  al  costat  hi  havia  un  jove... 
(  ;  Ola  !    Un  jove  ;  el  conegut  és  jove.) 
Que's  diu  Màxim... 
dY  com  va  venir,  la  coneixensa? 
Vàrem    comensar  per    mirarnos,    després 
ens  vàrem  saludar  ab  un  somrís,  més  en- 
llà em  feya  signos,  y  una  nit,  quan  vàrem 
comensar  a  enrahonar,   em  va  dir  tantes 
coses,   que  va  acabar  jurant  que  m'esti- 
mava ab  deliri,  y  jo,  tota  vermella,  li  vaig 
confessar  que  també  l'estimava. 
i  Santa  ignocencia  ! 

Li  vaig  preguntar  el  seu  nom  ;  em  va  dir 
com  se  deya,  y  ja'm  volia  fer  un  petó. 
Y  vostè... 

;  Ah  !  no  ho  vaig  voler  ;  ja'n  tenia  ganes, 
ja,  però,  (joy  que  era  massa  aviat? 
Es    clar,    senyoreta.     Anava    massa    de- 
pressa. 

;  Ab  quin  gust  et  parlo  d'ell  ! 
Encara  que  no  m'ho  juri  ja  la  crech. 
No  tindré  cap  més  promès. 
Conegut,  dèu  voler  dir. 
Si,  conegut. 

,:  Però  aquest  jove  desitja  casarse  ab 
vostè? 

Si,  estimada  Cinteta. 

I Y  ab  els  tres  mesos  que  fa  que  vostè  viu 
ab  nosaltres,  fins  avuy  no  ha  tingut  temps 
per    dirme  rès    d'això?    ^A    què  vé    que 
m'ho  conti  ara? 
Perquè  en  Màxim  és  molt  aprop  d'aquí. 

Cinteta  i  Què  diu?  (i  Aquí  aprop  és  aquest  jove 
conegut  ? 

Irene  Si,    es  passeja  pels    envoltants  del  jardí. 

Ha  vist  que  dessota  d'aquesta  finestra  hi 
ha  un  esboranch  a  la  paret  y... 

Cinteta  ;  Hola,  hola  !  <;Es  dir  que  ha  vist  un  es- 
boranch?    (j  Santa   ignocencia  !  ) 

Irene  Si  tu  volguessis  podria  entrar  aquí  sense 

que  ningú- el  veiés... 

Cinteta       <;Y  com  vol  vostè  que'l  fassi  entrar? 

Irene  'Podries  parlar  ab  ma  cosina,  y  dihentli 
que  és  un  conegut,  potser  fins  podria  so- 
par ab  nosaltres. 

Cinteta  ;  Parlar  a  la  senyoreta  Càndida  y  d'un 
assumpto  com  aquest!...  i  Per  ventura 
ignora  vostè  que  en  aquestes  coses  la  fi- 
lla de  l'amo  és  feréstega,  que  no  vol  pro- 
mesos, ni  tant  sols  amichs,  ni  coneguts? 
i  Estaríem  fresques  ! 

Irene  (Ab  mimo  y  doisura.)    ;  Cinteta  !    tu  ets  molt 

aixerida  y  tens  molt  de  talent,  y  l'hi  diràs 
de  manera  que  no  s'enfadarà.  ,; Veritat, 
que  ho  faràs,  bona  minyona?  ,;  Eh,  que 
si?  Mira,  ara  ve  ;  me'n  vaig,  que  li  tinch 

pOr.      (Mutis,   y  Cinteta  fa   ademàn   d'anarse'n.) 


ESCENA  VIII 

CINTETA  y   CÀNDIDA    (que   surt   per   la   porta   del   foro). 


CÀNDIDA 

Cinteta 
Càndida 


Cinteta 
Càndida 


(Veyent   el   fals   mutis   de    Cinteta.)     ^Cinteta?... 

çjQue'm  crida,  senyoreta? 
Si,  no  te'n  vagis,  que  tinch  de  parlarte  ; 
però  abans    de  tot  et  prego   que  no  pren- 
guis a  mal,  ni  sospitis  maliciosament  per 
lo  que  vaig  a  dirte. 
<;Per  què  tem  vostè  que  jo?... 
Per    la    rahó  de  que    els    criats,    general- 
ment, sempre  pensen  mal  dels  amos,  y  es 
complauen  en  murmurar  de  les  seves  ac- 
cions més  iernocentes. 


Cinteta  Em  deixa  aturdida  ab  semblant  preàm- 
bul. Vostè  no  sab  de  la  manera  que  jo 
l'estimo. 

Càndida  Jo  no  necessito,  ara  com  ara,  de  la  teva 
estimació,  sinó  de  la  teva  prudència. 

Cinteta       i  De  la  meva  prudència? 

Càndida  ja  t'he  dit  que  no  sospitis  ni  maliciis  rès 
de  les  meves  paraules.     (Ab  to  aspre.) 

Cinteta  Parli,  senyoreta.  (Apart,  ab  mofa.)  (  ;  Quina 
amabilitat  y  quina  dolsura  !  ) 

Càndida  He  conegut  a  Barcelona  una  persona 
molt  honrada,  atenta  y  amable  ;  desitja 
parlarme  d'un  assumpto  moltíssim  inte- 
ressant y  crech  que  bé  pwlría  venir  aquest 
vespre. 

Cinteta  Si  vostè  ho  vol,  no  hi  ha  per  mi  cap  incon- 
venient ;  al  contrari,  jo  meteixa  la  faré 
entrar. 

Càndida      Aquest  senyor... 

Cinteta       Ah,  ^és  un  senyor?... 

Càndida       Si,  és  un  senyor. 

Cinteta       <;D'edat? 

Càndida      No,  jove. 

Cinteta  Ja  comprenen.  (Avuy  és  el  dia  de  les  con- 
ferencies, de  les  entrevistes  y  de  les  cites.) 

Càndida  M'ha  demanat  permís  pera  parlarme  sols 
quatre  paraules,  y  em  toca  prevenirte, 
perquè  desseguida  la  gent  malicía  falsa- 
ment de  tots  els  joves. 

Cinteta  La  murmuració  no's  pot  deturar  ;  la 
gent  és  tant  tafanera...  però  tractantse 
d'un  jove  y  bon  xicot;.. 

Càndida       Aquest  és  molt  honrat  ;  es  diu  Cenón. 

Cinteta  ^Serà  home  d'enteniment,  seriós,  dihent- 
se  Cenón? 

Càndida  Sens  cap  mena  de  dubte  ;  però  com  no 
vull  parlarli  en  secret,  desitjo  que  pugui 
venir... 

Cinteta  Ja  ho  he  comprès  :  a  sopar  ab  vostès, 
tota  vegada  que'l  seu  papà  és  fóra  de 
casa. 

Càndida      No  orech  que  hi  hagi  cap  inconvenient, 

y  per  això  voldria  que  tu  meteixa  fossis 
qui  ho  diguessis  a  ma  cosina...  Ella  té 
confiansa  en  tu  y...  prevenia  que  no  digui 
rès  al  papà.  Ella  és  molt  jove  y  criatura 
y  podria  donarho  a  entendre  sense  que 
volgués  ferho. 

Cinteta       D'això  si  que  jo  no  me  n'encarrego. 

Càndida      (i Perquè  no? 

Cinteta  Perquè  aquesta  criatura  tant  ignocenta 
podria  pensar  que  jo...  Pàrlili  vostè  me- 
teixa. Els  criats  no  deuhen  ficarse  en 
aquests  assumptos  tant  delicats.  (Ja  t'en- 
senyaré jo  a  no  tenir  ab  mi  més  fran- 
quesa.) 

ESCENA  IX 

Dites  y  IRENE. 

Irene  <a  Cinteta.)     (i Li  has  parlat?) 

Cinteta       (Apart  a  Irene.)    (No,  senyoreta.  ;  Si  és  tant 

seria  y  tant  intractable  !  ) 
Càndida      (No  sé  com  arreglarme.  \  Quina  nosa  em 

fa  aquesta  ximpleta  !  ) 
Irene  ( j  No  sé  com  dirl'hi  !  ) 

Cinteta       (Ja  estan  en  el  ball  ;  que  s'arreglin  com 

puguin.)        (Mutis.) 


ESCENA  X 

CÀNDIDA  y  IRENE. 


Irene  i  Es  a  dir,  cosineta,  que  avuy  tindrem  de 

sopar  totes  dugués  soletes? 

Càndida      Sembla  que  si. 

Irene  íNo't  sembla  que  és  molt  sosso,  un  sopar 

aixís? 

Càndida  Què  hi  vols  fer.  Escolta:  i  que  t'agrada- 
ria tenir  algú  que'ns  fés  companyia? 

Irene  <;  Algun...  algun  conegut  o  amidi? 

Càndida      i  Que  potser  en  tens  algun? 

Irene  No,  jo  no  parlo  per  mi,  parlo  per  la  cosí- 

neta. 
Càndida      (Ab  aspror.)     (i Per  mi? 
Irene  Si,  perquè  si  tu  desitges  tenir  companyia, 

mira,  jo  també  ho  desitjo. 

CÀNDIDA         (Segueix   ab   el   meteix   to.)       <;  Y    perquè    Suposes 

que  jo  ho  desitjo? 

Irene  ;  Ay,  ay  !  senzillament  perquè  m'ho  pen- 

so, y  de  la  meteixa  manera  t'ho  dich  sen- 
se cap  mena  d'intenció. 

Càndida      (Ab  vivesa.)    Escolta,  responme  : 

Irene  (  ;  Jesús,  quin  gènit  tant  aspre  y  sech  !  ) 

Càndida      Si  algun  jove,  poso  per  exemple... 

Irene  ( ;  Un  jove  ! ) 

Càndida      Amable,  fi,  atent,  bon  mosso... 

Irene  ( ;  Ay,  Déu  meu  ;  coneix  en  Màxim  ! ) 

Càndida  Vingués  a  ferme  una  visita  y  es  quedés  a 
sopar,  ,jquè  pensaries? 

Irene  Pensaria  que  era  algun  amich  o  conegut 

teu. 

Càndida      (Somrienta.)     j  Amich  !    r;Y  tu    creus    que  jo 

tinch   amicllS?     (Ab  to  grave.) 

Irene  Jo    no    crech    rès,    cosineta.      (Ab    temor.) 

(  ;  Déu  meu  !    ;  no  vindrà  en   Màxim  !  ) 

Càndida  (j  T'atreviries  a  rebre  un  amich,  un  cone- 
gut, essent  fóra  el  teu  tio? 

Irene  (Aquesta    em    prova    per    saber  els  meus 

secrets.) 

CÀNDIDA         (Resoluda.)      Contesta. 

Irene  No,  cosineta,  no'l  rebria.    ( ;  Y  que  n'és, 

de  dolenta  ! ) 
Càndida       (Aquesta    noya  és  tant    ximpleta    que    no 

veig  modo  de  feria  entrar  en  rahó.) 
Irene  ^Convingut  en  que  soparem  soles? 

Càndida.      Si. 
Irene  (  ;  Quant  ho  sento  ! ) 


ESCENA  XI 

Dites    y    CINTETA. 


Cinteïa       (Aquestes  dugués  es  busquen  y  no's  tro- 
ben,  no  s'han  entès  ;  provem  de  fer  per 

manera  que  estiguin  acordes.)  (Apart  a 
Càndida.)    i  Què  hi  ha,  senyoreta? 

Càndida      Qu'és  una  bleda. 

Cinteta  Digui  an  aquest  jove  que  vingui,  que  jo 
m'encarrego  de  tot. 

Càndida      ^De  debò? 

Cinteta  Si,  senyoreta  ;  però  això  si,  que  no's  pre- 
senti fins  al  punt  d'anar  a  sopar. 

Càndida       Està  bé. 

Cinteta       (Apart  a  Irene.)    i  Es  dir  que  no  vol  ? 

Irene  No,  y  el  pobre  Màxim,  cansat  d'esperar, 

tinch  por  que's  refredi  y  se'n  vagi. 

Cinteta       Fassi'l  entrar,  y  jo  ja  ho  arreglaré. 

Irene  <iQuè  dius? 

Cinteta  Que  entri,  però  que  s'amagi  fins  a  l'hora 
de  sopar. 

Irene  ;  Que  contenta  qu'estich  ! 

Cinteta  Senyoretes,  se  m'ocurreix  una  idea  : 
mentres  el  senyor  sopa  tranquilament  ab 
els  seus  amichs  a  Barcelona,  <;no  podríem 
nosaltres  disposar  un  sopar  divertit  pera 
aconsolarnos  de  la  seva  ausencia? 

Càndida      Ben  pensat.. 

Irene  No'm  sembla  mal. 

Cinteta  Déixintho  a  la  meva  mà  ;  jo'm  cuidaré  de 
tot,   y  els  juro  que  quedaran  contentes. 

Càndida      Fes  el  que  vulguis. 

Cinteta  (Apart  a  càndida.)  (Crech  que  he  vist  a  baix, 
prop  de  l'emparrat,  junt  a  la  porta 
falsa...) 

Càndida      Bé. 

Cinteta  (Apart  a  Irene.)  (A  la  vora  de  la  reixa  del  jar- 
dí he  vist  un  galàn  jovenet...) 

Irene  (Apart  a  Cinteta.)    (i Que  ha  entrat,  ja?...) 

Càndida      j  Me'n  vaig,  Cinteta  !  Arregla  el  sopar. 

Irene  ( ;  Pobre  Màxim  ;   tant  de  temps  rondant 

la  casa,  deurà  tenir  una  gana  !...) 

Càndida  (Apart  a  Cinteta.)  Procura  que  sigui  un  so- 
par decent. 

Cinteta  No  tingui  cap  mena  de  cuydado  ;  serà  un 
sopar  bo,  abundant,  y  no  hi  faltarà  abso- 

lutament  rès,  ;  fins  xampany  y  tot  !    (Mutis 

Càndida  y   Irene,   cada  una   per   una  porta   distinta.) 

ESCENA  XII 

CINTETA    sola. 

Cinteta  Ara  ja  han  comensat  individualment  cada 
una  la  seva  feyna  ;  deixa'm  anar,  jo,  a  fer 
la  meva,  y  a  apariar  un  sopar  de  presen- 
tació. 


ESCENA  XIII 

IRENE    y    MÀXIM 

Irene  ;  Pobre  Màxim  !  ;  T'hauràs  aburrit,  de  te- 

nir d'esperar  tant  temps  ! 

Màxim  No  tal  ;  però  he  vist  un  home  que  rondava 
el  jardí. 

Irene  <;Que't  fan  por,  els  homes? 

Màxim  Tant  com  por,  no  ;  solsament,  a  vegades, 
cert  respecte. 

Irene  ^Respecte  de  què?... 

Màxim  De  rès.  Aquesta  finca  és  bastant  aprop 
del  Coll  de  Moncada,^  cada  dia  els  diaris 
conten  tantes  coses,  cf'aquest  lloch,  que... 
francament,  a  certes  hores,  sol,  per 
aquests  andurrials,  un  hom  no  les  té  totes, 
y  més  per  vosaltres  que  per  mi,  perquè  sé 
que  avuy  sóu  dones  soles. 

Irene  Escolta,  la  meva  cosina  no  sab  que  siguis 

aquí,  y  mentres  la  Cinteta  la  prepara,  és 
necessari  que  t'amaguis. 

Màxim         <;Ahont? 

Irene  En  aquest  quarto,  tancat  per  dintre,  y  no 

surtis  fins  a  tant  que  jo't  cridi. 

Màxim  Veyam.  (Mirantse  ei  quarto.)  ;  Qu'és  fosch 
això  ! 

Irene  <;No   tindràs    pas    por  d'estar   a    les  fos- 

ques ? 

MÀXIM 

Irene 
Màxim 


Irene 


No,  si  no  m'hi  deixes  estar  massa  estona. 
Escolta  :  <;no  hi  ha  pas  rates? 
No.  (i  Es  veritat  que't  casaràs  ab  mi? 
El  meu  papà  m'ha  ofert  que  parlaria  al 
teu  tio,  don  Benigne,  sobre  aquest  parti- 
cular. 
;  Ay  filla,  que  felissos  -que  serem  !    j  Cuy- 

ta,      amaga't,     que     vénen  !       (Màxim   entra   en 
el  quarto  de  l'esquerra.)     Es  la  meva  COsina  ;   no 

vull   dirli   rès   perquè   endevinaria   el   meu 

Secret.     (Mutis.) 


ESCENA  XIV 

CÀNDIDA   y    CENÓN. 


Càndida  Si,  estimat  Cenón  ;  mentres  la  Cinteta  tro- 
bi la  manera  de  que  sopis  ab  nosaltres,  és 
necessari,  pel  seu  plan,  que  t'amaguis  a 
un  d'aquests  dos  quartos. 

Cenón  Digue'm  :  ^hi  ha  algun  home,  en  aquesta 

casa? 

Càndida  No  n'hi  ha  cap.  El  papà  y  en  Candro  són 
fóra,  y  no^  tenim  jardiner. 

Cenón  T'ho  dich  perquè  quan  anava  a  passar  el 
reixat  del  jardí,  he  vist  la  sombra  d'un 
jovenet  que  m'ha  semblat  que  tenia  el 
meteix  propòsit  d'entrar  que  jo;  l'he  se- 
guit, y  se  m'ha  fos. 

Càndida  Algun  estrafalari  dels  que  ronden  el  Coll 
de  Moncada  ;  però  teninte  a  tu  a  casa,  es- 
tich  tranquila. 

Cenón  Mentres  jo  sigui  aquí  ho  pots  estar,   de 

tranquila.  Voldria,  estimada  Càndida, 
que  tots  els  malfactors  del  món  provessin 
d'insultarte,  perquè  allà  veuries  el  meu 
modo  de  defensarte.   Home  que't  toqués, 

home  mort.     (Dóna  un  cop  de  bastó  a  la  taula.) 

Càndida  ;  Això  si  que  és  amor  ;  aixís  s'estima  ! 
Digue'm  :  i  quan  tindré  el  gust  de  poderte 
dir  espòs  meu? 

CenÓn  ;  Y  com  ho  desitjo,  vida  meva  ! 

Càndida      Ma  cosina  pot  venir  d'un  moment  a  l'al- 
tre  ;  entra  en  aquest  quarto. 

CENÓN  No  puch  obrir.     (Va  per  obrir  el  quarto  en  que  hi 

ha   amagat  en   Màxim.) 

Càndida       Fica't  en  aquest  altre,   tanca't,   y  espera 

que't  cridi. 
Cenón  No  tardis,  ^eh,  monona? 

Càndida      ;  Que  guapo  y  amable  qu'és  !    (Mutis.) 


ESCENA  XV 

CENÓN   y   MÀXIM. 

Cenón  Com  no  hi  ha  ningú,  no  cal  tancarme  en- 

cara ;  després  m'amagaré. 

MÀXIM  (Obre    la    porta    del    quarto    y    veu    a    Cenón.)       J  Déu 

meu  !    <iQui  és  aquest  home? 

Cenón  Vaig  a  passar  una  nit  deliciosa.  Tots  els 

amants,  per  regla  general,  es  queixen, 
però  el  qu'és  jo,  soch  felís,  tot  em  surt  bé. 

Màxim  (A  la  qüenta  és  un  home  afortunat  de 
debò.  Dèu  haver  tret  la  rifa.) 

Cenón  N'hi  ha  molts  que  tenen  de  lluytar  ab  ri- 

vals temibles  ;  si  jo  em  trobés  ab  algun, 
j  pam  !  en  menos  del  que  canta  un  gall 
l'enviava  darrera  Montjuich.     (Cop  de  bastó 

a  la  taula.  Màxim  tanca  la  porta.)  Em  sembla 
que  SentO  SOroll  ;  entrem.  (Entra  al  quarto  de 
la   dreta.) 


ESCENA  XVI 


SEBI   (entrant  per  la  finestra). 


Sebi  No  hi  ha    ningú.    Entro    y    m'amago  fins 

que  SUrti  la  Cinteta.     (Va  per  obrir  els  quartos  y 

no  pot.)  Tots  dos  són  tancats  y  és  precís 
iamagarme  an  alguna  part,  perquè  si  les 
senyoretes   surten  y  em   troben  aquí,   ho 

Cenón 
Màxim 


tiraria  tot  a  rodar.  (Aixeca  el  tapete  de  la  tau- 
la.) ^Si  em  fiqués  dessota  d'aquesta  tau- 
la?... L'amagatall  no  és  pas  dels  més 
bons,  ni  dels  més  còmodos,  però  per  una 

estoneta  aprofitemlo.     (Es  fica  dessota  la  taula.) 

Si  que  s'hi  està  malament,  però  tot  se  su- 
freix  ab  gust  quan  un  està  enamorat.    (En 

Màxim  y  en  Cenón  obren  una  miqueta  les  portes  dels 
seus   quartos.) 

j  Que  tarda  la  Càndida  ! 
;  No  fem  fressa  !... 


ESCENA  XVII 

MÀXIM,   sortint  del   quarto.    SEBI,   sota   la   taula. 


MÀXIM 

Sebi 

MÀXIM 


Sebi 
Màxim 


(Veuré  si  encara  és  aquí.) 

(  <i  Qui  serà  aquest  jovenet?) 

(Voldria  veure  l'Irene,   y  ella   tal  vegada 

podria  dirme  qui  era  l'home  que  fa  poch 

he   vist  aquí.)       (Surt  al   mitj    de  l'escena.) 

(Em  sembla  que  aquest  noy  no  les  té  to- 
tes.) 
(Obren  aquella  porta  y...) 


ESCENA  XVIII 

Dits   y   CENÓN,   sortint   del   quarto. 


Cenón  (Creyentse  sol.)    ;  Encara  no  vé  ! 

Sebi  ( ;  Un  altre  !    ^D'ahont  surten  aquests  se- 

nyorets ?  ) 

MÀXIM  (Reparant  ab   Cenón.)       (  j  Déu   lïieU  !  ) 

Cenón  (igualment.)      (  Em    sembla    que    aquest    és 

aquell  que  he  vist  a  la  porta  del  jardí.) 
Màxim         ( i  Si  serà  un  lladregot  ?  ) 

CENÓN  (Corrent    ahont    està    en    Màxim.)      i  Què    fa    VOStè 

aquí? 

MÀXIM  Jo...    ja   ho  veu.       (Tremolant.) 

Cenón         Respongui  desseguida. 

MÀXIM 

Cenón 
Sebi 

MÀXIM 


Cenón 


Sebi 


Senyor... 

Desseguida,  li  dich. 

(  ;  Que  és  fort  de  gènit !  ) 

(;  Pobre  de  mi,  que'm  matarà  !)  (Mort  de  por, 

veyent  que  no  pot  entrar  en  el  quarto  que  ocupava, 
es  retirarà,  fugint  d'en  Cenón,  donant  voltes  a  l'en- 
torn de  la  taula,  y  tot  d'un  cop  es  fica  al  quarto  d'en  Ce- 
nón y  s'hi  tanca.) 

;  Covart  !  S'ha  ficat  al  meu  amagatall  y 
s'hi  ha  tancat.  Sento  soroll.  ;  Vénen  ! 
No'm  queda    més    recurs    que  amagarme 

aquí.      (Entra   en   el   quarto   que   hi  havia   Màxim.) 

Han  cambiat  d'allotjament.  Desde  aques- 
ta miranda  veurem  en  què  para  això.  Quin 
modo  tenen,  aquests  senyorets,  de  venir 
a  sopar  de  gorra  a  casa  agena. 


ESCENA  XIX 

SEBI   sota  la   taula.   IRENE   ab   un   llum. 


Irene 

Sebi 
Irene 


Sebi 
Irene 


La  Cinteta  m'ha  dit  que  ja  puch  treure 
de  la  presó  al  pobre  Màxim. 
;  Ah  !  ja  ho  veig,  és  una  cita. 

(A  la  porta   del   quarto   que   hi   ha   Cenón.)      Ja   pots 
SOrtir.        (Veyent     que     no     surt.)       Cuyta...      I  SÍ 

s'haurà  adormit?... 

Em  sembla  que  s'equivoca,  la  pobreta. 

i  Cuyta,  surt,  que  soch  jo  ! 


ESCENA  XX 

Dits  y  CENÓN. 


Cenón  \  Ja  soch  aquí  ! 

Irene  (Deixa  caure  el  llum.)    ;  Verge  Santíssima  ! 

CENÓN  (Tornant    al    quarto.)       \  No    és    ella  ! 

Irene  (Corrent  esverada.)    \  Càndida,  Cinteta  !    j  Co- 

rreu,   CUyteu!...      (Cridant.) 

ESCENA  XXI 

Dits,   CÀNDIDA  y   CINTETA    (ab   un   llum  cada  una). 


CÀNDIDA 
ClNTETA 

Irene 

ClNTETA 

Irene 

ClNTETA 

Irene 

CÀNDIDA 
ClNTETA 


CÀNDIDA 

Irene 

ClNTETA 

CÀNDIDA 
ClNTETA 

Sebi 


i  Què  és  això,  Irene?  i  Què  tens?  £  Què't 

passa? 

i  Què  hi  ha,  senyoreta? 

j  Lla. ..lla. ..lladres  !...  j  Hi  ha  un  lladre  a 

Casa  !...      (Cridant.) 

j  No  cridi  d'aquesta  manera  ! 

j  Pobres  de  nosaltres  ;  ens  matarà  a  to- 


tes 


(Truquen   a   baix.) 


Déu 


;  Jesús  !    ;  Ara,  abaix,  truquen  ! 
;  Són  els  còmplices  !    j  Per  mor  de 

IIO  obris  !...      (Astorada.) 

,:Qui  vindrà  en  aquestes  hores? 
(Que  haurà  anat  a  la  porta.)    j  Reina  Santíssi- 
ma !    ;  Es    l'amo,    senyoreta ;    és    el    seu 
papà  ! 

(Espantada.)      I  El    papà? 

i  El  tio  ! 

Han  entrat  per  la  porteta  de  la   tapia  y 

puja  l'escala  enrahonant  ab  en  Candro. 

^Què  fem,  ara? 

Muixoni,  que  ja  són  aquí. 

( j  Ay,  qu'és  lluny  aquest  sopar  !  ) 


ESCENA  XXII 

Dits,    DON    BENIGNE    y    CANDRO. 


BENIGNE  (Espantat  y  excitat.  Entrada  còmica.)  I  Ja  estem 
segurs  ?      (Mirant    per   totes    parts,    esverat.) 

Càndida      i  Què  té,  què  li  passa,  papà? 

Cinteta       (i Com  és  que  tornen  tant  aviat? 

Irene  i  Què  ha  passat? 

Benigne  Pregunteuho  an  aquest.  (Senyalant  en  Can- 
dro.) 

Candro  Casi  rès,  un  atraco  ;  y  l'amo  ha  preferit 
recular  que  no  ficarse  a  la  gola  del  llop. 

Benigne  El  que  ha  reculat  has  sigut  tu.  Encara  es- 
tich  en  que  aquells  bultos  no  eren  homes, 
sinó  arbres. 

Candro  Si,  vaya  un  arbres  que'ns  haurien  deixat 
sense  camisa,  y...  sort  hem  tingut  de  vi- 
rar el  carruatge  depressa. 

Benigne       Y  que'l  cavall  no  corria,  sinó  que  volava. 

Candro  Es  natural,  ;  com  que  la  bèstia  ha  conegut 
el  perill  ! 

Sebi  (El  que  ha  conegut  és  que  tornava  a  l'es- 

table.) 

Benigne  Filles  meves,  deixeume,  que  vull  descan- 
sar. Estich  tot  trontollat. 

Càndida      (jCom  ferlo  sortir?    ;  Déu  meu!) 

Irene  (  ,;Ahont  pararà  el  pobre  Màxim?) 

Cinteta       i  Però  que  no  vol  sopar  ? 

Benigne  No,  no  tinch  gana.  El  que  vull  és  que  us 
en  aneu. 

Irene  ;  Però  tio  !... 

Benigne  Deixa't  de  tios.  Aneu  a  sopar  y  dessegui- 
da  al  llit,  y  sobre  tot,  tanqueu  bé  totes  les 
portes.    (Es  cert  que  no  les  tinch  totes.) 

Càndida       (  j  Suho  d'angunia!    ^Què  serà  d'ell?) 

Benigne       i  Que  no  haveu  sentit  el  que  us  he  dit? 

Càndida       Bona  nit  tingui,  papà. 

IRENE  Santa    nit,    tio.      (Sense   anarse'n.) 

Benigne       Bona  nit,  filletes  meves,  bona  nit. 

Sebi  (  i  Què  és  això  de  bona  nit?    i  A  veure  si 

hauré  de  dormir  aquí  ?  ) 
Cinteta       (  ;  Quina  sort  qu'en  Sebi  no  hagi  vingut  !  ) 

BENIGNE  J  YamOS,    aneUSe'll  !      (Les    acompanya    a   la   por- 

ta >•  la  tanca.)     Candro,  tanca  també  aquella 

porta  y  treu  la  Clau.       (Candro  tanca  la  porta  del 

foro.) 

ESCENA  XXIII 

DON   BENIGNE,   CANDRO   y  SEBI. 


Sebi  ( ;  Quan  ho  dich  que  aquí  hi  tinch  el  ca- 

tre !  ) 
Candro       Gràcies  a  Déu  que  estem  sols. 

Benigne  Digues,  Candro  :  <;  n'estàs  segur  que 
aquells  bultos  eren  homes  y  lladres? 

Candro  Jo  no  ho  sé.  Si  vostè  no'm  va  donar  temps 
de  dirli  que  veya  uns  bultos  sospitosos, 
quan  tot  d'una  ja  va  girar  el  carruatge  cap 
a  casa. 

Benigne  Es  precís  vendre  aquesta  torre,  perquè  em 
sembla  que  tu  t'hi  posaries  malalt  de  por. 

Candro  Jo,  vostè  y  tots.  Si,  crèguim  :  vénguis- 
sela  y  cómprila  a  Vallvidrera  ;  allà,  com 
que  és  més  alt,  són  millors  els  aires  y  més 
sanitosos,  y  es  viu  molt  acompanyat. 

Benigne  ;  Jesús,  Maria,  Joseph,  y  que  poruch 
qu'ets  !  ;  Quin  valent  tinch  per  company  ! 
;  Ja  veuràs,  tanquem  aquesta  finestra  ! 
(La  tanca.)    Porta'm  la  bata. 

Sebi  ( j  Ara  m'ha  ben  trompat,  m'ha  tancat  la 

retirada  !  ) 

Candro        Si  es  servit,  aquí  té  la  bata.    (L'hi  dóna.) 

Sebi  (Aquest  mestre  se'n  va  al  llit  y  em  dei- 

xarà aquí.) 

Benigne       Porta'm  el  casquet. 

CANDRO  Es    aquí,    tingui.      (Li    dóna    una   barretina    blanca 

de   dormir.) 

Sebi  ( j  Que  malament  qu'estich  ;  tinch  les  ca- 

mes   enrampadeS  !  )       (Va    per    estiraries,    y   fa :) 

iAy!... 

Candro       ;  Senyor ! 

Benigne      fi  Què  vols? 

Candro  i  Ha  sentit?  Juraria  que  aquí  algú  ha  ge- 
megat. 

Benigne  ^Gemegar?...  iQ,\ú  vols  que  gemegi?  Al 
teu  costat  ja't  dich  jo,  senyor  valent,  que 
tothom  s'hi  morirà  de  por. 

Candro       La  torre  de  vostè  és  la  que  fa  venir  por. 

(Mirant  per  tot  arreu,  esverat.)     j  Vaya   SÍ  han  ge- 
megat ! 

Benigne  (Mírantse  les  butxaques.)  Acosta  el  llum.  Ab  la 
pressa  que  hem  tornat,  temo  que  no  hagi 
perdut  algun  document  dels  que  portava. 

Sebi  (Estich  enrampat.    Costi  el  que  costi,   jo 

tinch  de  sortir  d'aquí.) 

Candro        j  Senyor,  senyor  ! 

Benigne       i  Què  hi  ha?... 

Candro       [Aquella    porta    s'obre  tota  sola!     (Màxim 

obre  poch  a  poquet  la  porta  del  seu  quarto.) 

Benigne       Dèu  ser  el  vent. 

Màxim         (  ;  Si  voldrà  la  Irene  deixarme  aquí  fins  a 

demà  !  ) 
Benigne       (Veyent  obrir  ia  porta.)     ;  Ay  Mare  de  Déu  ! 

j  Aquí  hi  ha  algú  !...  ;  Candro  !... 

CANDRO  (Espantat.    La    taula    es    mou.)     <jVeu...    Veu...    el 

que  li...  deya?...  ;  Fins  la  taula  !... 

Benigne       ;  Corre,  fill  meu,  crida,  demana  auxili!... 

Candro  ;  No  puch  moure'm  !  ;  Se  m'han  lligat  les 
cames  !  j  Ay,  pobres  de  nosaltres  !  ;  L'al- 
tra  porta  també  s'obre  sola  ! 

Benigne  ;  Ja'm  veig  de  cos  present  !  ;  Misericòr- 
dia,   Déu   meu  !     (Quasi  no  pot  enrahonar  de  por.) 

Cenón  (Ja  que  no  vé  a  buscarme,  jo  surto  d'a- 

quí.)    (Obre,  a  poch  a  poch,  la  porta.) 

Ben.  y  Can.     j  Ay  pobres   de  nosaltres  !     (Veyent  que'n 

Cenón  treu  el  cap,  tots  dos  a  un  te*mps  :)  Santa  Ma- 
ria, Santa  Dei  genetri.  Ora  pro  nobis.  Ara 
y  en  la  hora  de  la  mort,  amén. 

Benigne       Miserere,  mei... 

Candro        Sanctus,  sanctus,  sanctus... 

SEBI  (Sortint   de   sota   la   taula  y   tirantse    a   sobre,    tapantlos 

ab  el  tapete  y  apagantse  els  llums.)  j  Cames  ajU- 
deume  !      (Surt   per   la   finestra.) 

Benigne  (Astorat.)  ;  Lla...dres...  lla...dres  !...  j  Au- 
xili... socorro!...  j  Per  mor  de  Déu...    (Un 

cop   a  terra  don  Benigne  y  en   Candro,   surten  en   Cenón 
y  en  Màxim  dels  seus  quartos,  esverats,  ensopeguen  per 
tot   arreu  y  fan   mutis   per   la  finestra.   Pausa.) 
CANDRO  Ja   SÓn  fóra,    senyor.      (Pausa.   Don   Benigne   està 

estirat   a   terra ;   s'aixeca   poch  a   poch.) 

Benigne      <;  Quants  eren?... 

Candro       Al  menos  n'he  comptat  dotze. 

BENIGNE  (Aixecantse.)       J  Dotze!...       (Torna   a   caure.) 

Candro  Ara  ja  ha  passat  el  susto.  ;  Que  ditxós  és 
vostè,    no    espantantse    may  !...     (Ab  to  de 

burla.) 

Benigne      Lo  dit :  demà  em  vench  la  torre. 

Es  ben  bé  la  torre  dels  sustos.    (S'aixequen 

tots  dos  al  moment  que  senten  trucar  per  l'esquerra,   tor- 
nant a  caure  a   terra.) 

;  Ja  tornen  !... 

;  Ara  si  que'ns  pelen  ! 

i  Assis...tencia  !...  ;  Jo'm  moro!... 

(Des   de  dintre.)     J  Papà  !    j  papà  !... 
(De   dintre.)     J  TlO  !     J  tio  ! .  . . 

(De  dintre.)    j  Senyor,   som  nosaltres  ! 
(Aixecantse.)    Són    les    noyes,    i  sents?    són 
elles.   Obre,   Candro...   ;  Cuyta,  covart  ! 

(Sense  obrir  y  ab  to  alt.)       i  Que  vénen   Soles  ? 

Si,  obre; 


ESCENA   XXIV 


Dits,   CANDIDA,   IRENE   y  CINTETA,   ab  llums. 


Càndida      Papà,  ^què  ha  passat?... 

Irene  cQuè  eren  aquells  crits,  tio? 

Benigne  Filles  meves,  aquesta  casa  està  plena  de 
lladres. 

Candro        V  de  fantasmes. 

Benigne  %  Sort  de  la  meva  sanch  freda,  que'ls  ha 
fet  fugir  a  corre-cuyta,  <Joy,  Candro? 

Candro        (  j  Ja  ho  crech  ;  de  nassos  a  terra  !  ) 

Benigne  Em  sembla  que  tots  els  granujas  dels  vol- 
tants s'han  donat  cita  a  casa  meva.  (Tor- 
nen a  trucar.) 

Candro  Han  saltat  per  la  finestra  y  ara  deuhen 
voler  entrar  per  la  porta. 

Sebi  (De  dintre.)    Obrin,  que  som  nosaltres.  Som 

gent  de  pau.  No  tinguin  por.    (Desde  lluny ) 

Cinteta  .  Es  la  veu  d'en  Sebi.  Senyor,  són  els  ve- 
hins  que  vénen  a  socorre'ns. 

Candro  ;  Què  Sebis  !  Lladregots  disfressats.  (A 
Cinteta.)     ;  No  t'atreveixis  pas  a  obrir  ! 

Benigne  i  Que  no  tens  por  d'anar  a  obrir,  Cinte- 
ta? 

Cinteta  No,  senyor.  Jo,  als  lladres  may  els  he  tin- 
gut por...    i  què'm  poden  pendre?      (Mutis 

foro.) 

;  Ja  podeu  dir,  filles  meves,  que  haveu  es- 
capat d'una  y  bona  !  Quina  sort  el  que  jo 
hagi  tornat  tant  a  temps. 
Aquests    malfactors,    de  vosaltres   en  fan 
xixina. 

I  Eren  molts? 
En  Candro  n'ha  vist  dèu. 

jDèu  !... 
Sense  comptar  els   que  escaparien   quan 
tos  dos  érem  estirats  a  terra. 
(A  Irene.)     No  ho  entench. 

(A   Càndida.)     Jo  tampoch. 


ESCENA  XXV 

Tots.    Tel   foro,   CINTETA,   MÀXIM,   CENÓN  y  SEBI. 


Sebi  Ja  som  aquí  ;  no  tinguin  por. 

Candro       Ja  tenim  el  valent  a  casa. 

Cenón  Tranquilísinse,  senyors. 

Càndida      ( j  Es  ell  !    (i Per  hont  haurà  sortit?  ) 

.Màxim         No  tinguin  cap  mena  de  por. 

Irene  ( ;  Es  el  meu  Màxim  ! ) 

Cenón  Una  felís    casualitat    ens    ha  portat  prop 

les  parets  d'aquesta  torre,  al  meteix 
punt  que  uns  homes  saltaven  les  tapies  del 
jardí  ;  els  hem  donat  el  crit  d';alto!  y  han 
escapat,  desparramantse  pels  boscos  ve- 
hins.  Al  principi  vaig  pendre  aquest  se- 
yoret  per  un  dels  malfactors. 

Màxim         Y  jo  pensava  lo  meteix  de  vostè. 

Cenón  Però  després    d'una  petita    explicació  he 

vist  que  les  seves  intencions  eren  honra- 
des ;  per  lo  tant,  allunyin  tota  mena  de  te- 
mor, y  cómptinnos,  senyor  y  senyoretes, 
en  el  número  dels  seus  bons  amichs  y  de- 
fensors. 

Benigne       r;Es  a  dir  que  a  vostès  els  devem...? 

Cenón  Si,  senyor,  a  nosaltres  es  dèu... 

Candro        (  ;  Jo  conech  aquesta  cara  ! ) 

Benigne       Senyors,  com  avuy  en  dia  no  hi  ha  de  qui 

fiarse,  y  molts  tunantes  es  fan  passar  per 
persones  decents,  ~  perdonin  si,  pera  més 
assessorarme  de  la  bondat  de  vostès,  em 
prenen  la  llibertat  de  demanarlos  qui  són. 
Un  servidor  es  diu  Cenón  Dalmau. 
Jo,  Màxira  Pla. 

;  Valga'm  el  gloriós  Sant  Cugat  del  Va- 
llès !   Tu  ets  en  Non,  y  tu  en  Nin. 
Si,  senyor. 

El  fill  de  don  Mariano. 
L'apotecari  vehí  de  vostè. 
El  fill  d'en  Pla. 

El  fondista  de  la  plasseta  dels  Peixos, 
j  Ay  caram,  caram  !  y  quant  me  n'alegro 
que    sigueu  vosaltres.    Però    <iquè  hi  heu 
vingut  a  fer  aquí? 

(  ;  Ay  la  mare  !    ,£  A  veure  què  diran?  ) 
Senzillament  :  els  papàs  ens  varen  dir  que 
havien  escrit  a  vostè... 
Es   veritat.    Aquí   tinch   les   cartes.    Volia 
contestaries  de    paraula  aquesta    meteixa 
nit,    y    anava    a    Barcelona  ab  tal  intent, 
quan  l'incident  dels  lladres   m'ha  fet  re- 
cular, però  demà  sens  falta  aniré  a  Bar- 
celona per  enllestirho,  y  mentrestant,  do- 
nat el  bon  comportament  y  heroich  valor 
de  vostès,  dono  el  meu  consentiment  a  les 
demandes  dels  seus   respectius  papàs. 
Sent  aixís... 

i  Tu  seràs  l'espós  de  la  meva  Càndida  ! 
.Yjo? 

Tu  et  casaràs  ab  ma  neboda  Irene.  Es  a 
dir,  si  aquestes  hi  vénen  bé. 
Jo  sempre  obehiré  a  vostè,  papà,  y  aques- 
ta vegada  ab  molt  gust. 
Jo  ja  estimava  an  en  Màxim. 
Es  cert. 

Senyor  :  he  ajudat  an  aquests  senyorets 
a  allunyar  els  lladregots  ;  <;puch,  per 
aquest  sol  fet,  esperar  una  recompensa? 
çjQuè  vols  que  fassi  per  tu,  amich  meu? 

Sebi  Fa  molt  de  temps  qu'estich  enamorat  de 

la  Cinteta. 
Candro        (Ràpit.)    Jo  també  l'estimo  y  soch  de  casa. 
Cinteta       Si,  senyor  ;  tots  dos  m'estimen  ;  casarme 

ab  tots  dos,  no  pot  ser,  seria  un  pecat,  per 

lo  tant,  vostè  meteix,  don  Benigne,  escu- 

lleixime'n  un. 
Benigne       No  esculleixis  en  Candro,   perquè  és  un 

covart,   un  gallina. 
Sebi  Ben  sentenciat. 

Candro        (Conformat.)  No  em  fa  rès  ;  el  ser  casat  tam- 

poch    em    fa    massa    el    pes  ;    veig-    tants 

exemples...     que     quedarme     solter     em 

sembla    que   m'estalviaré   molts    mals    de 

cap  y  molts  disgustos. 
Benigne       Faràs  bé,  perquè,  valent  com  ets,  no  te'n 

mancarien.      (Ab  to  de  burla.)     <jY  ara,  què 

fem?       (Als   joves.) 

Cinteta       Tinch  el  sopar  a  taula  per  tothom. 
Benigne       üonques  a    sopar,  y    demà  a    Barcelona 
pera  celebrar  els  tres  prometatges  y... 

(Adelantantse    al    prosccni  ) 

Ja  qu'hem  passat  tants  disgustos 
y  al  fi  recobrem  l'humor 
no  desayrin  a  l'autor 
d'aquesta  Torre  dels  sustos. 

